stanford-oval/wikipedia huggingface dataset:
בת הים הקטנה (סרט, 2023)
הפצה > שיווק

ב-9 בספטמבר 2022, השתתפו מרשל וביילי הופיעו בכנס "D23 ‏2022", במהלכה קידמו קטע בלעדי מתוך השיר "Part of Your World", שזכה לביקורות חיוביות מבאי הכנס, ששיבחו את קולה של ביילי. באותו היום, הופץ קדימון טיזר ראשון. ב-13 באוקטובר 2022, הופצה כרזת הטיזר הראשונה, ועליה כתבה ביילי כתבה בחשבון הטוויטר האישי שלה: "מילים אינן יכולות לתאר עד כמה אני מרגישה כבוד עצום לגלם את בתולת הים של חלומותיי."
בריאיון ל"אנטרטיינמנט ויקלי", הצהיר מרשל כי הטייק החדש הזה על אריאל מדגיש את היותה "אישה מודרנית". לדבריו, דמותה של אריאל שבה לשורשיה מהאגדה של הנס כריסטיאן אנדרסן, אך גם לשורשיה מהסרט המקורי, בו לדמותה של אריאל הייתה תחושה של אישה מאוד מודרנית במובנים מסוימים, מישהי שרואה את חייה אחרת מכל מי שסביבה, והולכת למצוא את חלומה. ב-21 בינואר 2023, הודיעה "דיסני לייב אנטרטיינמנט" על ליהוק שחקניות להצגת גרסתה של ביילי לאריאל כדמות שנפגשת ומברכת את המבקרים בדיסניוורלד שבאורלנדו, פלורידה; דיסנילנד שבאנהיים, קליפורניה; ובאתר הנופש דיסנילנד פריז שבצרפת, כחלק מקמפיין הקידום של הסרט. טרם ידוע אם מדובר בתוספת זמנית או קבועה לאחר עליית הסרט לאקרנים.
ב-12 במרץ 2023, הוצג הקדימון הרשמי במהלך טקס פרסי אוסקר ה-95 על ידי ביילי ומקארתי, ולאחר מכן הופץ רשתות החברתיות לצד כרזת הסרט הרשמית. על פי הדיווחים, שילמה דיסני ל-"ABC"‏ 10 מיליון דולר עבור הצגת הקדימון במהלך הטקס.
בנוסף, ב-11 באפריל 2023, יצאו לאור ליין של ספרים המבוססים על הסרט, בהם רומן פריקוול מקורי בשם "The Little Mermaid: Against the Tide" מאת ג'יי. אל; ספר תמונות מאויר על בסיס הסרט בשם "The Little Mermaid: Make A Splash" מאת אשלי פרנקלין ופול קלאם; "The Little Mermaid: Guide to Merfolk" מאת אריק ג'רון, המרחיב את המיתולוגיה של בני ובנות הים ועולמם במסגרת הסרט; ונובליזציה על פי הסרט מאת פיית' נואל.
ב-7 במאי 2023, הוצגה הצצה ראשונה לשיר "Kiss the Girl" במהלך טקס פרסי הסרטים והטלוויזיה של MTV לשנת 2023, שנערך באופן וירטואלי, על ידי ביילי והאוור-קינג, עקב ביטול הטקס בלייב בתגובה לשביתת גילדת התסריטאים של אמריקה. ב-14 במאי 2023, הופיעה ביילי במהלך "ליל דיסני" בעונתה ה-21 של "אמריקן איידול", על מנת לקדם את הסרט ולבצע את גרסתה לשיר "Part of Your World" בשידור חי בפעם הראשונה.
הסרט זכה לקמפיין השיווק העולמי הגדול ביותר עבור סרט לייב אקשן של דיסני, שערכו נמדד בשווי של 80 מיליון דולר ובמסגרתו נחתמו שותפויות עם מקדונלד'ס, האתר "בוקינג" והמותג "קלוגס".
ביקורות > בקופות

נכון ל-16 בספטמבר 2023, הרוויח הסרט 298.2 מיליון דולר בארצות הברית ובקנדה, ו-271.4 מיליון דולר בטריטוריות אחרות, בסך כולל של 569.6 מיליון דולר. ממקורותיהם הפיננסיים של "Deadline Hollywood", נמסר כי על הסרט להרוויח כ-560 מיליון דולר ברחבי העולם על מנת להיחשב כסרט מצליח ולכסות את הוצאותיו.
בארצות הברית וקנדה, הופץ הסרט לצד הסרטים "קנדהאר", "אבי החתן" ו"שקרים קטנים", והתעתד להכניס 120–125 מיליון דולר מ-4,320 בתי קולנוע במהלך סוף השבוע הראשון לעלייתו לאקרנים. עם זאת, בערב בכורתו, הרוויח הסרט רק 38 מיליון דולר, כולל 10.3 מיליון דולר מהקרנות הטרום-בכורה. בהמשך סוף השבוע, הרוויח הסרט 95.5 מיליון דולר, ובסך הכל 117.5 מיליון דולר במהלך ארבעת הימים, מה שהפך אותו לסרט הפותח בראש טבלאות הקופות ולסרט החמישי ברווחיותו שעלה לאקרנים במהלך יום הווטרנים בהיסטוריה. מנגד, בטריטוריות אחרות, לא הכניס הסרט כמצופה והרוויח רק 63.8 מיליון דולר ברחבי העולם, עם 4 מיליון דולר בלבד בסין. השווקים הגדולים ביותר בהם הרוויח הסרט הם מקסיקו (8.5 מיליון דולר), בריטניה (6.3 מיליון דולר), איטליה (4.7 מיליון דולר), ברזיל ואוסטרליה (שתיהן בסביבות 4 מיליון דולר). "Deadline Hollywood" ייחסה את תופעת הביקורות השליליות-קיצוניות באתרים שונים כמו "IMDb" בארצות הברית, קנדה, בריטניה, ברזיל ומקסיקו, "AlloCiné" בצרפת ו-"Moviepilot" בגרמניה כאחראית למניעת קהל הצופים מלצפות בסרט. בתגובה, "IMDb" ו-"AlloCiné" הוסיפו הודעות אזהרה והבהרה למנגנוני הדירוג של הסרט; בהודעתה של "IMDb", נכתב כי "מנגנון הדירוג שלנו זיהה פעילות הצבעה חריגה על סרט זה. על מנת לשמר את אמינותה של מערכת הדירוג שלנו, הוחל חישוב שקלול חלופי." בסוף השבוע השני לעלייתו לאקרנים, הסרט ירד ב-57% ל-41.4 מיליון דולר ואל המקום השני, כשאת מקומו תפס סרט ההנפשה "ספיידרמן: ברחבי ממדי העכביש".
ביקורות > טרום הפצה

לאחר הפצת הקדימון הרשמי, דיווח "וראייטי" כי הקדימון זכה ליותר מ-104 מיליון צפיות עולמיות במהלך סוף השבוע הראשון שלאחר הפצתו. עם נתון זה, התעלה הקדימון על שאר הקדימונים של עיבודי הלייב אקשן הקודמים של דיסני, בהם "היפה והחיה", שזכה ל-94 מיליון צפיות; "אלאדין", שזכה ל-74 מיליון צפיות ו"קרואלה", שזכה ל-68 מיליון צפיות. בנוסף, לאחר הפצת קדימון הטיזר בספטמבר 2022, הפכו סרטוני-תגובה של ילדות כהות-עור, שהגיבו לטיזר בצורה חיובית ובהתרגשות, לוויראליים. בדצמבר 2022, דורג הסרט במקום השלישי ברשימת "סרט המשפחה המצופה ביותר לשנת 2023" בסקר שערכה "Fandango Media" בעוד שביילי ומקארתי דורגו במקום הראשון בתור "ההופעה החדשה המצופה ביותר על המסך הגדול" ו"הנבלית המצופה ביותר", בהתאמה.
לאחר הקרנת בכורתו בטקס פרסי האוסקר ה-95 שהתקיים ב-12 במרץ 2023, הניב הקדימון הרשמי, על פי הדיווחים, למעלה מ-108 מיליון צפיות עולמיות ביממה הראשונה להפצתו. כעת, נמצא הקדימון בין הקדימונים הנצפים ביותר רשימת עיבודי הלייב אקשן של דיסני, ובמקום הראשון מאז הפצת הקדימון לעיבוד הלייב אקשן של "מלך האריות".
ב-30 באפריל 2023, התקיימה הקרנת מבחן פרטית מוקדמת של גרסתו הסופית של הסרט במלון ויטבי שבניו יורק. באירוע, בהנחיית מרשל ודלוקה, השתתפו 80 מפורסמים ואנשי מקצוע מהתעשייה.
לאחר הקרנת הבכורה העולמית, התגובות הראשוניות לסרט היו חיוביות לרוב, וביצועיה של ביילי זכו לשבחים רבים. מאט נגליה מ-"Next Best Picture" ציין את תחושותיו המעורבות בנוגע לאפקטים הוויזואליים של הסרט, אך מנגד שיבח את ביצועיהם של ביילי, מקארתי ודיגס, בעוד שקורטני הווארד מ"וראייטי" כינתה את הסרט "מקסים, אבל נקודתי להפליא." אריק דייוויס מ-"Fandango Media" כינה את הסרט "אחד מעיבודי הלייב אקשן הטובים יותר [של דיסני]" ושיבח את ביצועיהם של צוות השחקנים.
ביקורות > תגובת הקהל

באתר הביקורות "Rotten Tomatoes", זכה הסרט לציון 67% על בסיס 305 ביקורות, עם דירוג ממוצע של 6.3/10; בקונצנזוס המבקרים של האתר נכתב כי ”עם האלי ביילי שעושה רעש גדול בתפקיד הראשי, גרסת הלייב אקשן של דיסני ל"בת הים הקטנה" מתמקמת בין העיבודים המחודשים המהנים ביותר של האולפן.” באתר הביקורות המשוקללות "Metacritic", זכה הסרט לציון 59/100, על בסיס 52 ביקורות, דבר המציין "ביקורות מעורבות או ממוצעות". צופים שהשתתפו בסקר שנערך על ידי "CinemaScore" העניקו לסרט ציון ממוצע של "A" בסולם של A+ עד F, בעוד שצופים שנשאלו על ידי "PostTrak" העניקו לסרט את הציון החיובי 91%, ו-76% מתוכם אמרו שהם בהחלט ימליצו עליו לאחרים.
הסרט זכה לביקורות חיוביות, ששיבחו בעיקר את ביצועיה של האלי ביילי;
בביקורתה, שיבחה ונסה ארמסטרונג מהאתר "/Film" את הסרט, וסיכמה כי ללא ספק "הסרט יהפוך לחלק בלתי נשכח מילדותם של צעירים רבים, ואני לא יכולה לחכות לצפות בזה עם בתי." בכתבתה, שיבחה זואי רוז בראיינט מהאתר "Next Best Picture" את שימור בסיסו הנוסטלגי של הסרט, אך לצד זאת מתחה ביקורת על האפקטים החזותיים, אם כי סייגה שהם היו "טובים בהרבה ממה שהקדימונים המושמצים גורמים לך להאמין לעיתים קרובות." לקס בריסקוסו מהאתר "TheWrap", כינה את הסרט "טייק חדש על קלאסיקה אהובה, שלא מפחד לקחת סיפור אגדה ולהפוך אותה לאמיתית ככל האפשר, מזמין את הקהל שלו לצלול למים פראיים לצד הדמויות המרכזיות המרתקות והמקסימות שלו." מהאתר "CNN", כתב בריאן לורי כי הסרט "מחזיק מעמד תחת משקלן של הציפיות הללו, משמר את מהות הסרט המקורי תוך עדכון היבטיו החלשים ורוכב על גל לוהט של נוסטלגיה שקשה לעמוד בפניו." רוס בונימה מהאתר "Collider", כתב כי אולי הסרט "לא תואם את גדולתו של הסרט המקורי, אבל הוא רימייק נדיר שראוי להיות חלק מעולמנו". פיט האמונד מהאתר "Deadline Hollywood" כתב כי "מרשל עשה סרט עם כל הקסם שנדרש על מנת לגרום לו להצליח, ואם הוא לא החליף את הסרט המקורי בליבנו, לפחות הוא ביים סרט שיכול לעמוד לצדו ויהפוך חלק בלתי נשכח מעולמנו הקולנועי." מורין לי לנקר מהאתר "אנטרטיינמנט ויקלי" שיבחה את ביצועיהם של ביילי, האוור-קינג ומקארתי, וכינתה את הנאמבר "מתחת לים" כגולת הנאמברים המוזיקליים הטובים ביותר של הסרט.
מנגד, טענה אנג'ליקה ג'ייד בסטיאן מהאתר "Vulture" כי לאחר הסרט הזה, "דיסני מסגירה את חוסר הדמיון שלה ושוגה בהבנה מהותית של מה שהפך את ארוחות הילדים המקוריות שלו לכאלו תענוג בעיני הקהל מלכתחילה". לינדזי בר מהאתר "Associated Press" כתבה כי "למרות האנרגיה שלו, הכל בסרט הזה פשוט מדולל יותר. גם שיריו החדשים של מירנדה מוזרים, ולא נראה שהם משתלבים." הילרי בוסיס מהאתר "ואניטי פייר מתחה ביקורת על אורכו של הסרט וכינתה אותו "תערובת לא קלה של שכפול וחומר נוסף מיותר, המוצג ב'לייב-אקשן', שנראה ומרגיש (והוא) מלאכותי כמו ספידי מקווין." ג'סטין צ'אנג מהאתר "לוס אנג'לס טיימס" ציין בביקורתו כי "מה שמופיע על המסך מרגיש לעיתים קרובות מדי כמו חיקוי מופרך מדרגה שנייה".
מבין שירי הסרט, זכה בעיקר השיר "The Scuttlebutt" (בעברית: "הרכילות"), שיר ראפ חדש שנכתב עבור דמויותיהם של סקאטל וסבסטיאן, לביקורת שליליות מצד המבקרים וקהל הצופים, שביקרו את ביצועיה הווקאליים של אקוופינה, מילות השיר וסגנון הראפ של מירנדה, בטענה כי השיר לא משתלב עם סגנונם המוזיקלי של שאר השירים, ואף נוכחותו בסרט מרגישה "מסורבלת" ו"מאולצת",
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס Black Reel | ההופעה הפורצת הטובה ביותר | האלי ביילי | מועמדות |
| פרס Black Reel | הפסקול הטוב ביותר | The Little Mermaid | מועמדות |
| פרס סאטורן | סרט הפנטזיה הטוב ביותר |  | מועמדות |
| פרס סאטורן | שחקנית המשנה הטובה ביותר בסרט | מליסה מקארתי | מועמדות |
| פרס סאטורן | השחקן/ית הצעיר/ה הטוב/ה ביותר בסרט | האלי ביילי | מועמדות |
| פרס סאטורן | המוזיקה הטובה ביותר בסרט | אלן מנקן | מועמדות |
| פרס אנני | הנפשת הדמות הטובה ביותר בסרט לייב אקשן | פול קריקט, קין גרסיה, פרן האוס, סטיוארט אליס וג'וזף לואיס | מועמדות |
| פרס בחירת הקהל | סרט השנה |  | מועמדות |
| פרס בחירת הקהל | כוכבת הקולנוע של השנה | האלי ביילי | מועמדות |
| פרס בחירת הקהל | ההופעה הקולנועית של השנה | מליסה מקארתי | מועמדות |
| פרס NAACP Image | השחקנית הטובה ביותר בסרט קולנוע | האלי ביילי | מועמדות |
| פרס NAACP Image | הפסקול/אלבום האוסף הטוב ביותר | The Little Mermaid (2023 Original Motion Picture Soundtrack) | מועמדות |
| פרס ה-BET | הסרט הטוב ביותר |  | מועמדות |
| פרס בחירת הילדים של ניקלודיאון | הסרט האהוב ביותר |  | מועמדות |
| פרס בחירת הילדים של ניקלודיאון | שחקנית קולנוע אהובה | האלי ביילי | מועמדות |
| פרס בחירת הילדים של ניקלודיאון | שחקנית קולנוע אהובה | מליסה מקארתי | מועמדות |
| פרס בחירת הילדים של ניקלודיאון | נבל אהוב | מליסה מקארתי | מועמדות |
עתיד

בספטמבר 2021, נמסר כי אולפני דיסני שוקלים להפיק בעתיד סרט המשך פוטנציאלי. ב-25 באפריל 2023, רמז מרשל על הפוטנציאל להפקת סרטי המשך נוספים לסרט, אם יזכה להצלחה בקופות: ”זה סיפור קלאסי שיש בו הרבה דמויות והרבה סיפורים מעניינים. אני כן חושב שהוא מתאים עבור דברים מסוימים... אני חושב שתמיד יש הזדמנות למצוא סיפורים בתוך סיפורים. זה תמיד נפלא.” טרם אושר אם סרטי ההמשך הפוטנציאליים יהיו סיפורים מקוריים חדשים לגמרי או שעלילותיהם ישאבו השראה מסרט ההמשך של הסרט המקורי "בת הים הקטנה 2: השיבה לים" (2000), שהתמקד בבתם של אריאל ואריק, מלודי, או מסרט הפריקוול שהופץ ישירות ל-DVD, "בת הים הקטנה 3: סיפורה של אריאל" (2008). כשנשאלו על סרט המשך פונטציאלי, התייחסה ביילי ל"השיבה לים" כמקור השראה פוטנציאלי עבורו, בעוד שהאוור-קינג הביע עניין להיות זה שהופך לבן ים בסרט ההמשך. בנוסף, הביעו מקארתי וברדם עניין בפיתוח סרט ספין אוף פוטנציאלי שיתמקד בעברם של אורסולה והמלך טריטון כאחים.
ביאורים

↑  עבור הסקר, נשאלו 2,200 מבוגרים, ובשקלול התשובות נלקח בחשבון מרווח טעות של פלוס-מינוס של 2%.
הערות שוליים

↑  Caplan, Anna Lazarus and Sengwe, Stephanie (May 9, 2023), "Jacob Tremblay on Flounder's 'Little Mermaid' Design: 'They Knew Exactly What They Were Doing' (Exclusive)". People. Retrieved May 19, 2023.
↑  Dick, Jeremy (May 13, 2023), "Aladdin Remake Star Sparks Backlash Over The Little Mermaid Comments". MovieWeb. Retrieved May 19, 2023.
↑  Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Winners, NAACP Image Awards (באנגלית אמריקאית)
↑  BET Awards 2024: See The Full Winners List, BET (באנגלית)
↑  Every Kids’ Choice 2024 Winner!, Nick (באנגלית)
↑  "Disney is Keeping a Sequel to 'The Little Mermaid' on The Table". thedisinsider.com. September 7, 2021. Retrieved September 8, 2021.
↑  Maytum, Matt (April 25, 2023). "The Little Mermaid director on whether there'll be any live-action sequels". Total Film. Retrieved May 19, 2023.
↑  Nebens, Richard (May 28, 2023). "The Little Mermaid 2: Remake Stars Reveal Their Sequel Hopes". The Direct. United States. Archived from the original on May 28, 2023. Retrieved May 30, 2023.
↑  Davids, Brian (May 25, 2023). "'The Little Mermaid' Stars Melissa McCarthy and Javier Bardem Want an Ursula/Triton Spinoff". The Hollywood Reporter. Archived from the original on May 26, 2023. Retrieved May 30, 2023.
| בת הים הקטנה |
| --- | --- | --- |
| ספרים | בת הים הקטנה (1836) |  |
| סרטים | בת הים הקטנה (1989) • בת הים הקטנה 2: השיבה לים (2000) • בת הים הקטנה 3: סיפורה של אריאל (2008) • בת הים הקטנה (2023) |  |
| סדרות | בת הים  הקטנה (אנימה) • בת הים הקטנה (סדרת טלוויזיה של דיסני) • אריאל (סדרת טלוויזיה) |  |
| דמויות | אריאל • אורסולה • אריק |  |
| הווארד אשמן |
| --- | --- | --- |
| מחזות זמר | יברך אותך אלוהים, אדון רוזווטר (1979) ‏•‏‏ חנות קטנה ומטריפה (1982) ‏•‏‏ חיוך (1986) ‏•‏‏ היפה והחיה (1994) ‏•‏‏ בת הים הקטנה (2007) ‏•‏‏ אלאדין (2014) |  |
| סרטים מוזיקליים | חנות קטנה ומטריפה (1986) ‏•‏‏ אוליבר וחבורתו (1988) ‏•‏‏ בת הים הקטנה (1989) ‏•‏‏ היפה והחיה (1991) ‏•‏‏ אלאדין (1992) ‏•‏‏ היפה והחיה (2017) ‏•‏‏ אלאדין (2019) ‏•‏‏ בת הים הקטנה (2023) |  |
| אלבומי פסקול | The Little Mermaid (1989) ‏•‏‏ Beauty and the Beast (1991) ‏•‏‏ Aladdin (1992) ‏•‏‏ Beauty and the Beast (2017) ‏•‏‏ Aladdin (2019) |  |
| כותב | Part of Your World ‏•‏‏ Under the Sea ‏•‏‏ Kiss the Girl ‏•‏‏ Belle ‏•‏‏ Be Our Guest ‏•‏‏ Beauty and the Beast ‏•‏‏ Friend Like Me |  |
| ערכים קשורים | אלן מנקן ‏•‏‏ המוזיקה של הווארד |  |
המאה ה-12

מפת המזרח הקרוב בשנת 1200 שחתמה את המאה ה-12
המאה ה־12 היא התקופה שהחלה בשנת 1101 והסתיימה בשנת 1200 (בין התאריכים 1 בינואר 1101 ל-31 בדצמבר 1200). במאה זו אירופה ידעה שגשוג תרבותי, שנודע כ-'הרנסאנס של המאה ה-12'.
במהלך מאה זו התעצמו מלחמות הדת באירופה והמזרח התיכון. המדינות הצלבניות התבססו בארץ ישראל מתוך מאבק מתמיד במעצמות המוסלמיות העולות בסוריה ומצרים, ומסעי צלב חדשים יצאו מאירופה הנוצרית כדי לסייע להן. בחצי האי האיברי התקדמה בהתמדה הרקונקיסטה הנוצרית, ולעומתה קמו בצפון אפריקה אימפריות אסלאמיות משושלות המוראביטון והמוואחידון. באירופה גופה נמשך מאבק האינווסטיטורה, בין הכנסייה הקתולית למלכים החילונים.
בתרבות האירופית שלטו ערכי האבירות והאהבה הרומנטית, והחלה להתפתח האדריכלות הגותית. מסדרי נזירים ואבירים נוסדו באירופה ובארץ ישראל.
בעולם הערבי הגיעה לשיאה ההגות הפילוסופית והמדעית האריסטוטלית, והיהודים השתלבו בה בהצלחה רבה. ביהדות אשכנז התבסס בית מדרשם של בעלי התוספות ושיטת הפלפול שפיתח, ותורת הקבלה החלה לקבל את עיקר גיבושה ופרסומה.
אישים בולטים > מדינאים בולטים

ריצ'רד לב הארי, מלך אנגליה.
לואי השביעי מלך צרפת.
פיליפ השני, מלך צרפת.
פרידריך הראשון ברברוסה, קיסר האימפריה הרומית הקדושה.
אלינור מאקוויטניה, מלכת צרפת ואחר כך מלכת אנגליה.
זנגי, מצביא ומדינאי סלג'וקי.
נור א-דין, שליט סלג'וקי, ממשיך דרכו של אביו זנגי.
צלאח א-דין, מייסד הסולטנות האיובית.
עבדאללה אבן תומארת, מייסדה הרוחני והצבאי של שושלת אל-מוואחידון.
מנואל הראשון, קיסר האימפריה הביזנטית.
אלפונסו הראשון, מלך אראגון.
אישים בולטים > אנשי רוח בולטים

אבן סינא – רופא, פילוסוף ומדען פרסי חשוב.
אל-ע'זאלי – פילוסוף ומתקן דת מוסלמי, מחשובי התאולוגים המוסלמים.
אבן באג'ה – פילוסוף, מדען ומשורר מוסלמי שייסד של הפילוסופיה האריסטוטלית בספרד.
אבן רושד – מגדולי הפילוסופים בימי הביניים.
אבו אל-ברכאת אל-בגדאדי – פילוסוף ורופא יהודי שהתאסלם באחרית ימיו.
ברנאר מקלרבו – אב מנזר ותאולוג נוצרי חשוב.
פייר אבלר – פילוסוף צרפתי סכולסטי.
דומיניקוס הקדוש – קדוש נוצרי ומקים המסדר הדומיניקני.
פרנציסקוס מאסיזי – נזיר איטלקי, ומקים המסדר הפרנציסקני.
סוגריוס – אב מנזר, מדינאי ודיפלומט צרפתי.
ויליאם מצור – הארכיבישוף של צור וההיסטוריון החשוב ביותר בתקופת מסעי הצלב המוקדמת.
אישים בולטים > אישים בולטים ביהדות

ר' יהודה הלוי – רב, פילוסוף ומשורר. מחבר ספר הכוזרי.
רבנו תם – מגדולי בעלי התוספות.
הרמב"ם – רב ומנהיג יהודי, מגדולי הפוסקים, ומחשובי הפילוסופים בימי הביניים.
ר' יהודה החסיד – ממייסדי חסידות אשכנז.
ר' אברהם אבן עזרא – פרשן מקרא, פילוסוף, ואיש מדע.
ר"י הזקן – מחשובי בעלי התוספות.
רשב"ם – פרשן המקרא והתלמוד ומבעלי התוספות.
דוד אלרואי – משיח שקר יהודי מצפון עיראק שקרא למרד בשלטון הערבי.
תגליות והמצאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כתביו של הרמב"ם בנושא רפואה מתורגמים ללטינית ומופצים במזרח התיכון ובאירופה.
תרבות ואמנות

האופרה הקנטונזית (אנ') התפשטה והפכה נפוצה באזורים נוספים בסין, ונדדה דרומה בהדרגה מהאזורים הצפוניים של סין. בתקופה זו נוצרו יצירות קלאסיות שמבוצעות גם בתקופה המודרנית.
אנגקור ואט ומקדשים בולטים נוספים באזור קמבודיה נבנים במהלך המאה.
בארצות האסלאם נכתבו בתקופה זו כמה יצירות בולטות של הספרות הגאוגרפית, שכללה רישומי מסעות, והייתה בשיאה. מאפיין ספרותי שהיה קיים קודם לכן והפך לנפוץ יותר בספרות האזורית בתקופה זו היה התפתחותה של אמנות איורי ספרים שהתאפיינה בייצוג (אנ'). בתקופה זו, תחת השושלות הסלג'וקיות בפרס קיבלו הצריחים נוכחות ארכיטקטונית על חשבונם של מבני הדת, אולם מעט מערבה בשטחי השושלת הפאטמית, החלה בנייה חלוצית של מסגדים מונומנטליים לצרכים מקומיים. התפתחויות נוספות באדריכלות הפאטימית היו בניית קשתות על גבי שדרית וקשתות זווית, וכן סגנון המוקרנס שהתפתח במצרים. יצירות אדריכלות מתקופה זו חריגות בהצגתן של דמויות אנושיות, שאינן מקובלות בחלק מזרמי האסלאם בתקופות אחרות. גם באימפריה הסלג'וקית וגם בזו הפאטמית, התפתחה והשתכללה אופנת בניית המאוזוליאומים שהחלה באופן מוגבל יותר במאות הקודמות. במזרחן של ארצות האסלאם התפשטה גם מגמת בניית מבנים בעלי כיפה ובעלי אייוואן (אנ'), חללים בצידי המבנה בעלי שלושה קירות. במאה זו המשיכה התפשטות של מוסדות מדרסה, והמשיכה מגמה של בנייה פרקטית דוגמת מבצרים עירוניים, גשרים ובניית חאנים עבור שיירות סוחרים. במחצית השנייה של המאה עלתה משמעותית כמות הממצאים שמצביעים על שפע תרבותי ואמנותי בעיקר מזרחן של ארצות האסלאם. הערכות שונות במחקר הציעו לקשור זאת לאירוע או סדרת אירועים, אולם אין די ראיות שיתמכו בקשר ספציפי לאירוע כזה או אחר. בתקופה זו התרבה גם השימוש בציורים ובקישוטי אריחים צבעוניים לקישוט מבנים, בעיקר ארמונות. בנוסף, החלה במחצית השנייה של המאה שיאה של מגמת הדלפט (אנ'), אמנות קרמית בצבעים מטאלים, ועבודות מתכת משובצות בקישוטים יוקרתיים, למשל, מכסף.
ערים חדשות

ליברפול, אנגליה.
מוסקבה, בירת רוסיה.
מינכן, גרמניה.
קופנהגן, בירת דנמרק.
גלאזגו, סקוטלנד.
ויטוריה, ספרד.
סביליה, ספרד.
מאצ'ו פיצ'ו, פרו.
גורי, גאורגיה.
סוראמי, גאורגיה.
אושוויינצ'ים, פולין.
לקריאה נוספת

יהושע פראוור, תולדות היהודים בממלכת הצלבנים, הוצאת יד יצחק בן-צבי, ירושלים, תשס"א (2000), פרק שביעי: תיאורי־מסע עבריים בארץ־ישראל בתקופה הצלבנית, המאה הי"ב, עמ' 175–213.
הערות שוליים

1 2 3  התפשטות ההינואיזם בדרום מזרח אסיה, באתר אנציקלופדיה בריטניקה
↑  Arachosia, historyfiles
↑  Hinduism under Islam (11th–19th century), אנציקלופדיה בריטניקה
↑  היסטוריה של הרפואה, באתר אנציקלופדיה בריטניקה
↑  היסטוריה של אמנות סין, באתר New World Encyclopedia
↑  היסטוריה של ההינדואיזם, באתר אנציקלופדיה בריטניקה
↑  אמנות אסלאמית, באתר אנציקלופדיה בריטניקה
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-12
| ___ | 1101 | 1102 | 1103 | 1104 | 1105 | 1106 | 1107 | 1108 | 1109 |
| 1110 | 1111 | 1112 | 1113 | 1114 | 1115 | 1116 | 1117 | 1118 | 1119 |
| 1120 | 1121 | 1122 | 1123 | 1124 | 1125 | 1126 | 1127 | 1128 | 1129 |
| 1130 | 1131 | 1132 | 1133 | 1134 | 1135 | 1136 | 1137 | 1138 | 1139 |
| 1140 | 1141 | 1142 | 1143 | 1144 | 1145 | 1146 | 1147 | 1148 | 1149 |
| 1150 | 1151 | 1152 | 1153 | 1154 | 1155 | 1156 | 1157 | 1158 | 1159 |
| 1160 | 1161 | 1162 | 1163 | 1164 | 1165 | 1166 | 1167 | 1168 | 1169 |
| 1170 | 1171 | 1172 | 1173 | 1174 | 1175 | 1176 | 1177 | 1178 | 1179 |
| 1180 | 1181 | 1182 | 1183 | 1184 | 1185 | 1186 | 1187 | 1188 | 1189 |
| 1190 | 1191 | 1192 | 1193 | 1194 | 1195 | 1196 | 1197 | 1198 | 1199 |
1200: 
| --- | --- |
בקרת זהויות :  NLI: 987007558421905171  BnF: cb11994078m (data)  KulturNav: adf30038-6579-48de-bcb7-babcc1e30abe  LCCN: sh85139013  NKC: ch460550 
פסלו של ריצ'רד לב הארי על קברו בפונטנברו.
אבן סינא, אחד המדענים החשובים והמפורסמים בהיסטוריה.
הרמב"ם
יובל נאמן

| --- | --- |

 לידה:  14 במאי 1925 תל-אביב, פלשתינה (א"י) 
 פטירה:  26 באפריל 2006 (בגיל 80) תל אביב-יפו, ישראל 
 מקום קבורה:  בית הקברות טרומפלדור 
 מדינה:  ישראל ישראל
 השכלה:  הטכניון – מכון טכנולוגי לישראל  אימפריאל קולג'  הגימנסיה העברית "הרצליה" 
 השתייכות:   ההגנה   צבא הגנה לישראל
 תקופת הפעילות:  1940–1961 (כ־21 שנים)
 דרגה:    אלוף-משנה
 תפקידים בשירות
 סגן מפקד גדוד בחטיבת גבעתי במלחמת השחרור  ראש ענף מבצעים  סגן ראש אמ"ן  מפקד חטיבת כרמלי  נספח צה"ל בלונדון
 פעולות ומבצעים
   מלחמת העצמאות   מבצע קדש 
 עיטורים
 פרס ישראל (1969)  פרס א.מ.ת. (2003)  פרס אלברט איינשטיין (1970)  פרס מרסל גרוסמן (2003)  מדלית ויגנר (1984)  עמית החברה הפיזיקלית האמריקאית  פרס רוטשילד 
 תפקידים אזרחיים
 ראש הוועדה לאנרגיה אטומית  מנהל מדעי של הכור הגרעיני בנחל שורק  נשיא אוניברסיטת תל אביב  יועץ בכיר לשר הביטחון  ממייסדי תנועת ”התחיה” והיו”ר שלה  יו”ר ועדת ההיגוי של מיזם "תעלת הימים"
 
יובל נאמן (14 במאי 1925 – 26 באפריל 2006) היה מדען ופוליטיקאי ישראלי, מגדולי הפיזיקאים בישראל, חבר האקדמיה הלאומית למדעים של ארצות הברית, האקדמיה הלאומית הישראלית למדעים, שימש ממלא מקום ראש אמ"ן בצה"ל לזמן קצר; ממייסדי החוג לפיזיקה והפקולטה להנדסה באוניברסיטת תל אביב, פרופסור מן המניין ונשיא האוניברסיטה. חתן פרס רוטשילד, פרס ישראל ופרס א.מ.ת.; ממייסדי מפלגת התחיה וראשיה, חבר הכנסת מטעמה ושר המדע, האנרגיה והתשתיות.
ביוגרפיה > תקופת נעוריו

יובל נאמן נולד בשנת 1925 בתל אביב כבנם הבכור של צפורה בת אברהם בן-יעקב וגדליה נאמן (נֶיימן). סבו, אבא נאמן (במקור נֶיְמָן, יליד ליטא), היה ממייסדי תל אביב. עד גיל תשע התגורר עם הוריו בפורט סעיד במצרים. לאחר שובו למד בגימנסיה הרצליה, ובגיל 15 סיים בהצטיינות חסרת תקדים את התיכון. בגיל 16 החל בלימודי הנדסת מכונות בפקולטה להנדסת מכונות בטכניון, וסיים אותם בהצטיינות יתרה.
ביוגרפיה > שירותו הצבאי

כבר בגיל 15 התגייס נאמן לשורות ארגון "ההגנה". הוא הכשיר לוחמות בבית אורן, בהן גם את חנה סנש.
לאחר תום לימודיו בטכניון נתבקש לעבוד כמהנדס בתע"ש אך העדיף להיות לוחם ויצא לקורס קצינים של ההגנה. תחילה שימש כמפקד מחלקה ולאחר מכן מפקד פלוגה בחי"ש של תל אביב. במלחמת העצמאות שירת כסגן מפקד גדוד 51 בחטיבת גבעתי וכקצין המבצעים של החטיבה לקראת מבצע יואב. אחר כך, מונה לסגן מפקד החטיבה, ובשנת 1950 הועבר למטכ"ל להיות ראש ענף מבצעים תחת פיקודו של יצחק רבין, שהיה ראש מחלקת המבצעים וידידו הטוב. נאמן זוהה כאיש מפ"ם, ואף על פי כן, קודם לתפקיד ראש מחלקת התכנון במטכ"ל בדרגת אלוף-משנה, אחרי שרכש השכלה צבאית בבית הספר הגבוה למלחמה בפריז בשנת 1951.
בסוף 1954, לאחר הדחת ראש אמ"ן, בנימין גיבלי, בעקבות העסק הביש, שימש נאמן כממלא מקום לזמן קצר, ולאחר מינויו של יהושפט הרכבי לתפקיד זה, המשיך כסגנו ובמקביל מונה למפקד חטיבת כרמלי. בין השאר עסק בקידום טכנולוגיות הצפנה ופענוח צפנים. במהלך מבצע קדש, ריכז את התיאום הצבאי עם בריטניה ועם צרפת. לאחר מכן היה אחראי על הקשר עם הכורדים בעיראק ועם קהילות יהודיות בארצות האסלאם. בסוף 1957 מונה לנספח צה"ל בלונדון, והתמסר ללימודי תואר שלישי בפיזיקה, אותם סיים ביוני 1961. בשנת 1961 השתחרר מצה"ל בדרגת אלוף-משנה ומונה למנהל מדעי של הוועדה לאנרגיה אטומית כממלא מקום של פרופ' ישראל דוסטרובסקי.
ב-1967, ערב מלחמת ששת הימים, הופקד על טיפול בעניינים מדיניים. במלחמת יום הכיפורים שימש כעוזר שר הביטחון, והופקד על הקשר החשאי עם האמריקנים. בנוסף, עסק בבדיקת מחדלי המודיעין במלחמה. בשנות השבעים שימש כיועץ לשמעון פרס במשרד הביטחון ושאיפותיו, בהן שיגור לוויין ישראלי, הכעיסו את יצחק רבין ויצרו קרע ביניהם.
ביוגרפיה > פעילותו המדעית > נאמן והגרעין הישראלי

כבר ב-1952 היה נאמן חבר בוועדה לאנרגיה אטומית.
ב-1961, אחרי השלמת הדוקטורט, נעשה נאמן מנהל מדעי בכור בנחל שורק. באותה תקופה עמד שמעון פרס בראש הצוות שהוביל את הקמת הקריה למחקר גרעיני בדימונה ונאמן, שעבד תחתיו, לא היה ביחסים טובים עמו ופרש לבסוף. היה לו תפקיד בהסוואת הפעילות הגרעינית של ישראל מפני ארצות הברית. פרס טען שהמדענים היו ספקנים ממנו, אולם נראה שנאמן היה בין אלו שתמכו מלכתחילה בהקמת הכור. לאחר מכן שימש נאמן כיושב ראש הוועדה לאנרגיה אטומית. ב-1981 דחף לצאת למבצע נגד הכור הגרעיני בעיראק.
דמותו עוררה סקרנות ותשומת לב, והכינוי שהדביק לו אורי אבנרי, דוקטור סטריינג'לב, פגע בו מאוד. בניגוד לאחרים, שונים ממנו בהשקפותיהם, שלל נאמן מכל וכל את האפשרות כי נשק גרעיני יכול לשמש בסיס לתפישת ביטחון הגנתית. את האפשרות להשתמש בהרתעה גרעינית גלויה שלל בטענה של "חוסר אחריות מוחלט".[דרוש מקור]